Á dögunum komu nokkar ungar og upprennandi hljómsveitir fram á tónleikum í Molanum Ungmennahúsi Kópavogs . Reglulega eru haldnir þar tónleikar og sérstaklega er lagt upp með að bjóða ungum og óreyndum hljómsveitum að stíga á stokk . Fyrst á svið var nýstofnuð hljómsveit sem ber nafnið Ælupestó . Flottir strákar sem komust vel frá verkefninu þrátt fyrir örlítinn skjálfta í byrjun . Liðsmenn Ælupestó komust vel frá sínu . Á eftir Ælupestó komu drengirnir í Holdrisi fram en þar voru á ferð frábærir hljóðfæraleikarar og munu þeir án efa láta til sín taka í nánustu framtíð . Drengirnir í Holdrisi eru fanta góðir hljóðfæraleikarar . Síðastir á svið voru það svo rokkararnir í Blóðmör . Þá hljómsveit þekkja eflaust margir enda sigurvegarar Músíktilrauna í ár . Stolt Kópavogs : Hljómsveitin Blóðmör . Blóðmör skipa þeir Haukur Valdimarsson , Mattías Stefánsson og Ísak Þorsteinsson . Við hittum Hauk á spjalli og lærðum ýmislegt áhugavert ! Af hverju unnuð þið Músíktilraunir ? Ég held að það hafi verið vegna þess hvað við vorum búnir að æfa okkur mikið . Ég píndi strákana til að taka þessi 3 lög aftur og aftur og aftur þannig að við yrðum þéttari og betri að spila þau . Er rétt að þið spilið alltaf í lopapeysum ? Nei , það er haugalygi . Við höfum gert það tvisvar . Einu sinni á Ísafirði og einu sinni í Molanum . Blóðmör en ekki lifrarpylsa ? Blóðmör er flottara orð en lifrarpylsa og er betri á bragðið . Er þetta í fyrsta skipti sem þið komið fram í Molanum ? Nei , við höfum spilað allavega tvisvar áður . Ég og Matti erum úr Kópavogi og fréttum að það væri hægt að spila í Molanum . Það var bara síðasta haust . Svo erum við búnir að vera á fullu síðan út um allar trissur . “ Nú var Airwaves að klárast , voruð þið með ? Já við spiluðum á miðvikudeginum og fimmtudeginum . Það var svakalega gaman og vonandi stóðum við undir væntingum . Hvað er svo framundan ? Okkur langar að gera nýja plötu og hafa hana í fullri lengd . Nú er bara að semja efnið og fara síðan beint í hljóðver .